Tókust á um framlög til þróunarmála
Rósa Björk Brynjólfsdóttir, þingmaður Vinstri grænna, sagði í óundirbúnum fyrirspurnum á Alþingi að samkvæmt nýrri fjármálaáætlun ríkisstjórnarinnar verði dregið mun meira úr framlögum til þróunarmála en síðasta ríkisstjórn gerði.  Einnig standi til að fækka samstarfslöndum í Afríku.
Nefndi hún að alþjóðlegar skuldbindingar Íslands kveði á um að fylgt verði markmiði Sameinuðu þjóðanna um að innríki leggi fram 0,7% af vergum þjóðartekjum til þróunarsamvinnu. Prósentutalan sé aftur á móti á sama stað hérlendis og hún var árið 2011.
Hún spurði Bjarna Benediktsson, forsætisráðherra, hvort það sé gert með hans stuðningi.
Bjarni svaraði þannig að ekki sé verið að draga úr framlögum til þróunaraðstoðar. Hann sagði að hlutfall af landsframleiðslu væri ekki að lækka. "Á sama tíma er landsframleiðslan í örum vexti sem þýðir að við erum að setja stóraukna fjármuni í þróunaraðstoð í krónum mælt," sagði Bjarni en tók fram að miðað við þau markmið sem stjórnvöld hafa sett sér séu þau langt frá því að vera komin í mark.
Hann bætti við að framlögin hafi farið lægst niður í 0,2% á árunum 2011 til 2012. Núna séu þau komin í 0,25% og verði sjö milljarðar króna samkvæmt nýrri fjármálaáætlun.
Rósa sagði þá að Bjarni væri að skýla sér á bak við krónutölur á sama tíma og alþjóðlegar skuldbindingar Íslands snúist um prósentur af vergum þjóðartekjum.
Rósa Björk Brynjólfsdóttir, þingmaður Vinstri grænna, sagði í óundirbúnum fyrirspurnum á Alþingi að samkvæmt nýrri fjármálaáætlun ríkisstjórnarinnar verði dregið mun meira úr framlögum til þróunarmála en síðasta ríkisstjórn gerði.
Nefndi hún að alþjóðlegar skuldbindingar Íslands kveði á um að fylgt verði markmiði Sameinuðu þjóðanna um að innríki leggi fram 0,7% af vergum þjóðartekjum til þróunarsamvinnu.
Prósentutalan sé aftur á móti á sama stað hérlendis og hún var árið 2011.
Hún spurði Bjarna Benediktsson, forsætisráðherra, hvort það sé gert með hans stuðningi.
Hann sagði að hlutfall af landsframleiðslu væri ekki að lækka.
Hann bætti við að framlögin hafi farið lægst niður í 0,2% á árunum 2011 til 2012. Núna séu þau komin í 0,25%.